2011.gada 16. augustā Noteikumi Nr. 636

Rīgā (prot. Nr. 48 34.§)

**Grozījums Ministru kabineta 2007.gada 2.maija noteikumos Nr.296 "Noteikumi par rūpniecisko zveju teritoriālajos ūdeņos un ekonomiskās zonas ūdeņos"**

Izdoti saskaņā ar

Zvejniecības likuma [13.panta pirmās daļ](file:///C:\Documents%20and%20Settings\Janis.Laguns\Local%20Settings\Temporary%20Internet%20Files\Local%20Settings\Temporary%20Internet%20Files\Content.Outlook\77X0XT78\text.cfm#1)as 1.punktu

Izdarīt Ministru kabineta 2007.gada 2.maija noteikumos Nr.296 "Noteikumi par rūpniecisko zveju teritoriālajos ūdeņos un ekonomiskās zonas ūdeņos" (Latvijas Vēstnesis, 2007, 72.nr.; 2008, 49.nr.; 2009, 85., 157., 203.nr.) šādus grozījumus:

1. Izteikt 4.3.apakšpunktu šādā redakcijā:

"4.3. ir noslēgts zvejas tiesību nomas līgums, kurā noteikts nozvejas vai zvejas rīku skaita limits, ja nepieciešams, arī zvejas periods vai zvejas dienu skaits (turpmāk – zvejas limits), un saņemta Valsts vides dienesta zvejas atļauja (licence). Zvejas tiesību nomas līgumu neslēdz, ja zveja notiek saskaņā ar normatīvajiem aktiem par licencētās rūpnieciskās zvejas kārtību."

2. Aizstāt 7.1.apakšpunktā vārdus "Dabas aizsardzības pārvaldes" ar vārdiem "Valsts vides dienesta".

3. Aizstāt 27.punkta ievaddaļā vārdus "Vides ministriju" ar vārdiem "Vides aizsardzības un reģionālās attīstības ministriju".

4. Papildināt noteikumus ar 27.1.4.5. un 27.1.5.apakšpunktu šādā redakcijā:

"27.1.4.5. saskaņošanai pieteiktā zvejas kuģa dzinēja jauda vai kuģa tonnāža nevar pārsniegt vairāk kā 50 % no zvejas kuģu saraksta svītrotā vai pārbūvētā kuģa (kuģu) iepriekšējā dzinēja jaudas vai kuģa tonnāžas vai sarakstā esošā kuģa nomainītā dzinēja jaudas, ja zvejas kuģis ir iekļauts Baltijas jūrā un Rīgas jūras līcī zvejai atļauto zvejas kuģu sarakstā;

27.1.5. izvērtējot šo noteikumu 27.1.4.apakšpunktā minētos zvejnieku iesniegumus, ņemt vērā, ka zvejnieks nevar pretendēt uz zvejas kuģa jaudas vai tonnāžas palielinājumu, ja saskaņošanai pieteiktais zvejas kuģis ir iekļauts to zvejas kuģu sarakstā, kuriem atļauta tāljūras zveja;".

Ministru prezidents V.Dombrovskis

Zemkopības ministra vietā –

vides aizsardzības un

reģionālās attīstības ministrs R.Vējonis